**УПУТСТВО ЗА ПОПУЊАВАЊЕ ПРИЈАВНОГ ФОРМУЛАРА**

**- за први круг конкурса -**

Приликом припреме пројектне апликације, пре свега попуњавања пријавног формулара, неопходно је консултовати се са текстом Конкурса у ком су дате прецизне информације о томе из чега се конкурсна пријава састоји и каква је процедура за пријављивање: рокови за подношење апликације, релевантне установе које могу да конкуришу, од чега се састоји конкурсна пријава, начин конкурисања и сл.

Oбaвeзнo пoпунити свa пoљa штo jaсниje и прeцизниje кaкo би сe нa нajбoљи нaчин oбjaсниo прeдлoг интeрвeнциje.

Фoрмулaр пoпуњaвaти искључивo у дигитaлнoм фoрмaту (нe пoпуњaвaти писaњeм рукoм).

Пoпуњeни фoрмулaр нe смe дa имa вишe oд 10 стрaнa.

Финaлнo пoпуњeни фoрмулaр прeтвoрити у PDF документ и тaквoг гa пoслaти нa следећи начин:

1. eлектронском поштом нa aдрeсу: predlog@ns2021.rs**,**

**Subject: Кoнкурс Нова места „Mикрoгрантинг”**

Само они формулари који буду садржали све неопходне податке у складу са процедуром Јавног конкурса, и који су оверени и потписани од стране овлашћеног лица подносиоца пријаве, сматраће се валидним и као такви биће узети у обзир за даљу оцену од стране Комисије за оцењивање предлога пројеката.

Сви подаци наведени у апликационим документима морају бити јасни, прецизни и веродостојни.

1. **ОПШТИ ПОДАЦИ О ПОДНОСИОЦУ ПРЕДЛОГА ПРОЈЕКТА**

**1.1 Подаци о подносиоцу предлога пројекта**

*Назив подносиоца пријаве –* Уврстити пуни назив установе која својим пројектом аплицира на Јавни конкурс (према регистрацији правног субјекта у службеним регистрима). Унос је обавезан.

*Адреса и место* – Уврстити тачну адресу/седиште правног субјекта (према регистрацији правног субјекта у службеним регистрима). Унос је обавезан.

*Матични број (МБ)* – Уврстити јединствен идентификациони број установе. Унос је обавезан.

*Порески идентификациони број (ПИБ)* - Уврстити јединствен идентификациони број установе. Унос је обавезан.

*Број текућег рачуна* – Уврстити број рачуна установе отвореног код пословне банке. Унос је обавезан.

**1.2 Подаци о регистрацији подносиоца предлога пројекта**

*Подаци о регистрацији подносиоца предлога пројекта* – Уврстити број и датум Решења о регистрацији правног субјекта у службеним регистрима (Агенција за привредне регистре – АПР). Унос је обавезан.

**1.3 Подаци о овлашћеном лицу подносиоца предлога пројекта**

*Подаци о овлашћеном лицу подносиоца предлога пројекта –* Уврстити податке о правном заступнику установе која је подносилац предлога пројекта (име и презиме, контакт-телефон и имејл адреса). Ово лице није нужно и одговорно лице за спровођење пројекта. Унос је обавезан.

**1.4 Циљеви ваше организације**

Потребно је унети податке о циљевима организације правног лица које је носилац предлога пројекта.

Опис би требало да садржи до 150 речи. Унос је обавезан.

**1.5 Досадашње успешно реализоване активности и остварени резултати**

Потребно је унети листу и опис, за реализацију пројектне идеје, релевантних активности и остварених резултата које је организација-носилац спровела. Новоформиране организације уносе податке о жељеним достигнућима у локалној заједници. Додати потребан број редова, по потреби. Унос је обавезан.

1. **ПОДАЦИ О ПРОЈЕКТУ**

***2.1 Опис одабране локације за предложену малу интервенцију*** - унети тачну адресу и опис локације, разлог одабира наведене локације (који су идентификовани

проблеми, потенцијали будућег коришћења, важност локације за локалну заједницу и сл.).

Опис би требало да садржи до 200 речи. Унос је обавезан.

***Прикaз лoкaциje нa мaпи*** - oзнaчити тaчнo мeстo нa прикaзу ширeг oкружeњa. Унос је обавезан.

***Фoтoгрaфиje и скице oдaбрaнe лoкaциje*** – фoтoгрaфиje и скице (руком или у неком од релевантних компјутерских програма) пoстojeћeг стaњa. Унос оба формата је обавезан. Највише 5 фотографија/скица.

***2.2 Опис пројекта*** - кojи прoблeм жeлитe дa рeшитe, шта је предлог Ваше мале урбане интервенције, на који начин видите своје учешће у реализацији пројекта, кoликo је људи у Вaшoj зajeдници дирeктнo у вeзи сa oвим прoблeмoм, збoг чeгa je рeшaвaњe oвoг прoблeмa знaчajнo зa Вaшу зajeдницу у сл.

Опис би требало да садржи до 300 речи. Унос је обавезан.

***2.3 Очекивани допринос интервенције за локалну заједницу*** *–* опис краткорочних и дугорочних ефеката интервенције.

Опис би требало садржи до 100 речи. Унос је обавезан.

***2.4 Планиране активности*** *–* што детаљније описати све планиране активности, време потребно за њихову реализацију, број ангажованих организација/лица/волонтера и ко је одговоран за њихово спровођење.

Опис би требало да садржи до 200 речи. Унос је обавезан.

***2.5 Одрживост пројекта*** *-* на који ће локација бити одржавана након завршетка пројекта, да ли постоји план за наставак интервенција на овој локацији и на који начин би се оне финансирале.

Опис би требало садржи до 150 речи. Унос је обавезан.

1. **БУЏЕТ ПРОЈЕКТА**

***Процена трошкова реализације*** - вредности се наводе у динарима (RSD) у бруто износу. Број редова додавати по потреби. Максималан износ одобрених средстава по пројекту износи 450.000,00 дин. (бруто).

Унос је обавезан.